### | | | | --- | --- | | | | | --- | | **Byråd** 25. juni 2019 Sagsnr. 710-2018-47533 Dok.nr. 710-2019-128799 Sagsbehandler DPJULU | | 100.                Anlægsbevilling til byggemodning - Ditzelsvej, Hammel - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Vejloven |

###

**SAGENS INDHOLD**

Byrådet skal i denne sag tage stilling til en
anlægsbevilling på 500.000 kr. til byggemodning af [adresse] i Hammel.

Sagen blev på mødet 4. april 2019 i Teknik- og
Miljøudvalget sendt tilbage til forvaltningen med ønske om en revurdering af
økonomien og behovet for at bevare stiforbindelsen til [adresse] i forbindelse
med byggemodningen.

Resultatet af revurderingen er, at de skønnede byggemodningsomkostninger
kan reduceres med 190.000 kr., hvor omkostningerne overslagsmæssigt var opgjort
til 690.000 kr.

Udstykningen omfatter et samlet areal på ca. 1.900 m2,
hvor der vil blive etableret to nye parcelhusgrunde. Børnehaven Engly har
tidligere været beliggende på arealet.

Anlægsbevillingen skal finansiere udgifterne til teknisk
forundersøgelse, projektering, anlæg, tilslutningsafgifter og belysning.

Byggemodningen forventes udført i perioden september 2019
til november 2019.

**VURDERING**

Teknik og Kultur har revurderet anlægsøkonomien. Det er
særligt blevet vurderet, om ledningsejerne har et reelt behov for at opgrave
den eksisterende adgangsvej ind til [adresse] Ingen af ledningsejerne har
fastholdt et behov for opgravning af vejarealet. Vejen vil kun skulle opgraves,
hvis det viser sig, at der er skader på nogle af ledningerne, der skal
udbedres, før de nye parcelhusgrunde kan tilsluttes. På den baggrund kan de
skønnede anlægsudgifter reduceres.

Teknik og Kultur vurderer, at det ikke er nødvendigt at
bibeholde stiforbindelsen mellem [adresse] og [adresse]. Stien har før været
anvendt af børnehaven, der brugte den som adgangsvej til [adresse]. Ved at
udelade en fremtidig stiforbindelse kan anlægsudgifterne og de fremtidige
driftsudgifter reduceres.

Konsekvensen ved at udelade stiforbindelsen til [adresse]
er, at Favrskov Kommune står tilbage med ca. 30 meter sti fra [adresse], der
ender blindt ved de nye boliggrunde. Der vil derfor som udgangspunkt fortsat
være en driftsudgift til at vedligeholde den blinde sti, såfremt stiarealet
ikke kan afhændes. Teknik og Kultur vil forsøge at tilskøde stiarealet til
ejendommene [adresse], alternativt kan hele stiarealet tilskødes
en af ejendommene.

Samlet set vurderes det, at anlægsudgifterne kan reduceres
med 190.000 kr. i forhold til anlægsudgifterne i den første fremsendte sag ved
at udelade stiforbindelsen samt at opgravningen af adgangsvejen undgås.

Teknik og Kultur vurderer, at grundene forventeligt vil
være solgt ved udgangen 2020, da der ikke udstykkes andre parcelhusgrunde i den
centrale del af Hammel.

Udbud og salg af grunde forventes iværksat i 4. kvartal
2019. En særskilt sag om prissætning og salg af grundene vil senere blive
forelagt til politisk behandling.

**ØKONOMI**

Anlægsudgifterne til byggemodning af [adresse] udgør
overslagsmæssigt 500.000 kr. fordelt som følger:

|  |  |
| --- | --- |
| **Aktivitet** | **Beløb kr.** |
| Jord og miljøtekniske undersøgelser | 20.000 kr. |
| Opmåling og udstykning | 60.000 kr. |
| Detailprojektering, udbud og tilsyn | 35.000 kr. |
| Projektledelse | 25.000 kr. |
| Vejanlæg | 102.000 kr. |
| Belysning | 35.000 kr. |
| Tilslutningsafgifter | 120.000 kr. |
| Drift af området i salgsperioden | 20.000 kr. |
| Uforudsete udgifter | 83.000 kr. |
| **I alt** | **500.000 kr.** |

Der er ikke afsat et rådighedsbeløb i Budget 2019-22 til
udstykning af [adresse]

Udgiften til udstykningen foreslås finansieret af overførte
midler fra 2018 fra puljen til uspecificerede byggemodningsudgifter på 500.000
kr. Beløbet er overført i forbindelse med overførslen af uforbrugte
rådighedsbeløb fra 2018 til 2019, som blev behandlet på Byrådet 30. april 2019.

Udgifterne til udstykning af området vil blive modsvaret af
indtægter fra salg af grundene. Det bemærkes, at selvom der kun byggemodnes to
grunde med relativt høje byggemodningsomkostninger til følge forventes et netto
provenu ved salg af grundene.

**INDSTILLING**

Direktøren for Teknik og Kultur indstiller til Byrådet:

1.
At godkende en anlægsbevilling på 500.000
kr. til byggemodning af to boliggrunde på [adresse] i Hammel, som
finansieres af puljen til uspecificerede byggemodningsudgifter,
arkæologiske undersøgelser, vejanlæg m.v.

**BESLUTNING**

***Teknik- og Miljøudvalget, 13. juni 2019:***

Fraværende:Kent Nilsson

Indstilles godkendt.

***Økonomiudvalget, 18. juni 2019:***

Fraværende:Jim Mathiesen

Indstilles godkendt.

**Bilag**

|  |  |
| --- | --- |
| Kortbilag - Byggemodning af [adresse], Hammel | 710-2019-105250 |